बरपेटा जिल्ला एबसुनि बान्जायनायाव 6 नं खोन्दो सानजा रिहाबारि गामियाव बर’ गोजोन गोरोबथा आरो दफाफोरखौ मावफुंनाय बिटिआराव गामि सोस’ननाय आरो दानख’नाय कमिसननि सोद्रोमाखौ लानानै गेवलां सावरायनाय हाबाफारि खुङो । बे सावराय हाबाफारियाव कमिसननि सोद्रोमा जयन्त बसुमतारी, बागसा जिल्ला एबसुनि गाहाइ नेहाथारि बासिराम रामसियारि, मिरु एबसुनि नेहाथारि रोमदोन बसुमतारि आरो गोबां दैदेनगिरिफोरा बाहागो लायो ‌। खौरांगिरिनि सोंनायाव जयन्त बसुमतारिआ अन्जलि दैमारिखौ सोंथि खालामो दि सनितपुर आरो बिस्वनाथ जिल्लाखौ बिटिआराव हाबजानो बायो नामा होननानै। गामि सोस’ननाय आरो दानख’नाय गैयाब्ला बैफोर जायगाफोरा हाबनाय नङा होननानै फोरमायो।